钦定古今图书集成/明伦汇编/官常典/第543卷 > 《太尉诸箴》崔骃
## 钦定古今图书集成/明伦汇编/官常典/第543卷 > 《太尉诸箴》崔骃

天官冢宰，庶僚之率。师锡有帝，命虞作尉。爰叶台极，
妥平国域。制军诘禁，王旅惟式。九州用绥，群公咸治。
干戈载戢，宿缠其纪。上之云据，下之云戴。苟非其人，
斁我帝载？昔周人思文公，而《召南》咏《甘棠》。昆吾隆夏，
伊挚盛商。季世颇僻，礼用不匡。无曰我强，莫余敢丧。
无曰我大，轻战好杀。纣师百万，卒以不艾。宰臣司马，
敢告在际。